Nils Ryum

Nils Ryum (født 2. oktober 1936 i Flåm, død 17. januar 2014 ) var en norsk metallurg. Han var professor i metallurgi ved NTNU, og regnes som opphavsmannen til den moderne fysikalske metallurgi i Norge.Midling, Anne S. (14. mai 2013) «Tildeles St. Olavs Orden». Gemini.no

Ryum vokste opp på Voss. Etter examen artium ved Voss offentlege landsgymnas flyttet han til Trondheim, for å studere metallurgi ved NTH. Han ble ferdig utdannet siv.ing. i 1961, og tok lic.techn.-graden i 1965.

De første årene etter avsluttet utdannelse, 1965–1970, arbeidet han ved Sentralinstitutt for industriell forskning i Oslo. Det var her han begynte sin forskning på industriell aluminium. Han var blant annet med på å utvikle legeringer til støtfangere, i samarbeid med Volvo og norsk industri. Aluminiumsforskning var hans hovedinteresse, men han initierte også forskning og undervisning innen stål i offshore-teknologi, magnesium brukt i bilindustri og silisium til solceller.Nes, Erik (2014)

I 1970 ble han ansatt som professor ved Institutt for metallurgi ved NTH. Denne stillingen hadde han også etter at NTH gikk inn i NTNU, og fysikalsk metallurgi ble en gruppe under Institutt for materialteknologi. Han gikk av for aldersgrensen i 2003, og fortsatte deretter sin forskning som professor emeritus.

I 1972 ble han dr. techn. med avhandlingen Microstructures of some aluminium alloys.BIBSYS-post for avhandlingen. Ikke fulltekst

Ryum var medlem av Det Kongelige Norske Videnskabers Selskab (DKNVS)DKNVS oversikt over medlemmer i Gruppe VIII Teknologi  Ryum ble fjernet fra listen 27.05.15. DKNVS har ikke offentlig tilgjengelig oversikt over avdøde medlemmer. Informasjon om Ryum kommer i årboken fra 2014 og Norges Tekniske Vitenskapsakademi.N.N. (2014)

I 2005 opprettet Polyteknisk Forening en spesiell jubileumspris. Jubileumsprisen var på kr 100 000 og ble tildelt Nils Ryum.N.N. (5. desember 2005) «Priser til aluminiumsforskere». I: Universitetsavisa

I 2013 ble han utnevnt til Kommandør av St. Olavs Orden «for hans innsats innen fysikalsk metallurgi».Informasjon om tildelingen på kongehuset.no

 Bibliografi (utvalg) 

I tillegg til spesialfaglige publikasjoner, har han oversatt bøker, blant annet Erwin Schrødingers Naturen og grekerne ; og Naturvitenskap og humanisme, sammen med professor emeritus Audun Øfsti.Fagbokforlagets omtale av boken

Sammen med litteraturprofessor Olav Lausund har han oversatt William Goldings roman The Inheritors til norsk. Boken ble publisert av Bokvennen i 2007 under tittelen Arvtakerne. Oversettelsen ble gjort som en 70 års-gave til Ryums venn, boksamler og oversetter Johannes Gjerdåker.N.N. (3. desember 2007) «Oversatte Goldings egen favorittroman». I: Adresseavisen

 Referanser 

 Kilder 
 Nes, Erik; Ola Hunderi; Otto Lohne (4. februar 2014) «Nils Ryum» (nekrolog). I Aftenposten, s. 2
 N.N. (2014) «Minneord over medlemmer avgått ved døden i 2014». I: Årbok for Norges Tekniske Vitenskapsakademi, s. 105. Trondheim, NTVA.

Kategori:Metallurger
Kategori:Professorer ved NTNU
Kategori:Kommandører av St. Olavs Orden
Kategori:Personer fra Aurland kommune